Andermani Empire un impalaeriezh gant sistemoù egorel lies. Da zigentañ e oa bet savet gant ar penn gopr-soudarded Gustav Anderman ur wech aloubet Kuan Yin, un drevadenn denel a oa tostik-tost da vezañ distrujetgant an naonegezh dre ma oa bet ur vakterienn o tistrujañ o labour-douar. Anderman, ur merour mailh a oa deuet a-benn da sikour an drevadennerien. En eskemm e oa bet lakaet da impalaer. Dre ma oa an darn bras eus an annezidi ar blanedenn tud a orin sinaat, ar familh o ren an impalaeriezh a chom unan gant orinoù eus ar vro-se. En desped da-se, dre ma soñj da Anderman (deuet da vezañ an impalaer Gustav I) bezañ un adenkorfadur eus Friedrich Prusia, ar sevenadur a voe adstummet evit bezañ tostoch diouzh an hini german: Kuan Yin, da skouer, a voe adanvet Potsdam. Gant ar chantvedoù o redek e oa deuet da vezañ an impalaeriezh unan yach, eus un tu dre ma oa dizurzhiet ar planedennoù dindan e veli, eus un tu all dre ma oa dieub a-walch ar planedennoù suj. Eus un tu all an impalaerien a oa bet mailh evel pennoù. An impalaeriezh a zo deuet da vezañ ezel eus ar chengevread Manticore, hag en deus aloubet ar chengevread Silezian gant harp Rouantelezh Manticore. Potsdam a chom ar gêr-benn, hag nepell e kaver an toull beajiñ Gregor. Neo ket kreñv-tre a-fed teknologiezh e egorlu, met a-fed niver ez eo unan eus ar re vrashañ.